



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Ilfov** |

**Nr. Ieșire. 5824/06.07.2023**

**DECIZIA ETAPEI DE ÎNCADRARE**

**Nr: DRAFT /06.07.2023**

Ca urmare a solicitării depuse de **ANGHEL ILIE**, pentru proiectul **„COMERT, SERVICII - MAGAZIN RETAIL (PARTER), CONSTRUCTIE ANEXA POST TRAFO, AMENAJARI EXTERIOARE IN INCINTA (PLATFORME PARCARE, DRUMURI, TROTUARE, RASTEL, CARUCIOARE, STATIE INCARCARE MASINI ELECTRICE), ACCESE AUTO SI PIETONALE, AMPLASARE BARIERE ACCESE, RACORDURI LA DRUMURI PUBLICE, IMPREJMUIREA TERENULUI, AMPLASARE SEMNALE PUBLICITARE, BRANSARE LA UTILITATI”** propus a fi amplasat în BRAGADIRU, JUDETUL ILFOV, NR. CAD. 136988, tarla 13/5, parcela 60/5/4, 60/5/5, 60/3/6, lot 2 înregistrată la A.P.M. Ilfov cu nr. 5824/20.03.2023 și a completărilor ulterioare, în baza:

**Legii nr. 292/2018** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare, aprobată prin Legea nr. 49/2011, cu modificările și completările ulterioare, autoritatea competentă pentru protecția mediului APM Ilfov decide, ca urmare a consultărilor desfășurate în cadrul ședinței Comisiei de Analiză Tehnică din data de **21.06.2023**, că proiectul **„comert, servicii - magazin retail (parter), constructie anexa post trafo, amenajari exterioare in incinta (platforme parcare, drumuri, trotuare, rastel, carucioare, statie incarcare masini electrice), accese auto si pietonale, amplasare bariere accese, racorduri la drumuri publice, imprejmuirea terenului, amplasare semnale publicitare, bransare la utilitati”** propus a fi amplasat în BRAGADIRU, JUDETUL ILFOV, NR. CAD. 136988, tarla 13/5, parcela 60/5/4, 60/5/5, 60/3/6, lot 2, nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul nu se încadrează în prevederile Legii nr. 292/2018, anexa nr. 1;

b) proiectul se încadreaza în prevederile anexei 2 la Legea nr. 292/2018, la **pct. 2**, **lit. b) - “Proiecte de dezvoltare urbana, inclusiv constructia centrelor comerciale şi a parcărilor auto”**

c) titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d) lipsa observațiilor din partea publicului interesat;

**II. Motivele pe baza cărora s-a stabilit neefectuarea evaluării adecvate sunt următoarele:**

Proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) din Ordonanța de urgență a Guvernului

nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-11), cu modificările și completările ulterioare, conform coordonatelor Stereo 1790 prezentate în documentație.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

În conformitatecupunctul de vedere 5246/23.06.2023 emis de AN Apele Române, Administrația Bazinală Argeș-Vedea, Sistemul de Gospodărire a Apelor Ilfov-București.

* ***Proiectul propus nu se supune SEICA***

**1. Caracteristicile proiectului:**

*1.1. Descrierea proiectului:*

Obiectul proiectului il constituie realizarea unei constructii cu functiunea de comert pentru desfacerea marfurilor alimentare si nealimentare de uz casnic. Avantajele realizarii unui supermarket in aceasta zona constau in asigurarea accesului populatiei din zona dar si cei aflati in tranzit la o functiune comerciala, care indeplineste standarde sigure de contort si calitat.

In conformitate cu Certificatul de Urbanism nr. 163 din 07.03.202, imobilul este situat in zona **IS6** – **SUBZONA PENTRU COMERT SI SERVICII** conform P.U.Z. nr. 25.08U/2021 aprobat cu H.C.L. nr. 25/23.02.2023.

## Suprafata teren studiat = 12.217,00 mp

**Terenul** are urmatoarele **vecinatati**:

* Nord: proprietate privata, nr. cadastral 136987;
* Est: proprietate privata, nr. cadastral 128129; proprietate privata, nr. cadastral 129958; proprietate privata, nr. cadastral 104406;
* Sud: Strada Martisor, nr. cadastral 121638;
* Vest: Strada Cactusului.

**Categoria de folosinta** actuala a terenului: *arabil,* nr. cadastral **136988.**

Terenul este liber de constructii conform C.F. nr. 136988.

## SITUATIE EXISTENTA:

|  |  |  |  |
| --- | --- | --- | --- |
| **INDICII SITUATIE EXISTENTA** | | | |
| **SUPRAFATA TEREN PROPRIETATE INVESTITOR** | **12.217,00** | **mp** |  |
| SUPRAFATA CONSTRUITA TOTALA | 0 | mp |  |
| SUPRAFATA DESFASURATA TOTALA | 0 | mp |  |
| **P.O.T. existent** | **0 %** | | |
| **C.U.T. existent** | **0** | | |

**SITUATIE PROPUSA:**

|  |  |  |  |
| --- | --- | --- | --- |
| **INDICII INVESTITIE PROPUSA** | | | |
| SUPRAFATA TEREN PROPRIETATE INVESTITOR | **12.217,00** | **mp** |  |
| **CONSTRUCTIE PROPUSA – MAGAZIN COMERCIAL** | REGIM DE INALTIME  **PARTER INALT** | | |
| SUPRAFATA CONSTRUITA | 2.365,80 | mp | 19,36% |
| SUPRAFATA CONSTRUITA DESFASURATA | 2.365,80 | mp |  |
| **CONSTRUCTIE PROPUSA – POST DE TRANSFORMARE** | REGIM DE INALTIME  **PARTER** | | |
| SUPRAFATA CONSTRUITA | 18,00 | mp | 0,15% |
| SUPRAFATA CONSTRUITA DESFASURATA | 18,00 | mp |  |
| **SUPRAFATA CONSTRUITA TOTALA** | **2.383,80** | **mp** | **19,51%** |
| **SUPRAFATA CONSTRUITA DESFASURATA TOTALA** | **2.383,80** | **mp** |  |
| **IMPREJMUIRE** | 239 | ml |  |
| SUPRAFATA CONSTRUITA SOCLU IMPREJMUIRI | 105,00 | mp | 0,86% |
| SUPRAFATA CAI BETONATE CAROSABILE (INCLUSIV SUPRAFATA AFERENTA LOCURILOR DE PARCARE) SI PIETONALE, PAVAJE SI PLATFORME AMENAJATE PENTRU INVESTITIE | 6.062,20 | mp | 49,62% |
| SUPRAFATA SPATII VERZI | 3.666,00 | mp | 30,01% |

**Indicatori urbanistici**

POT=19.51%

CUT=0.2

H max = parter inalt

**Spatii verzi= 30.01% (3666 mp)**

**ASIGURAREA UTILITĂȚILOR:**

Conform avizului emis de SC APĂ ILFOV SRL cu nr. AIF 17172/26.04.2023, în zona amplasamentului este există rețele edilitare de apă si canalizare.

**ALIMENTARE CU APĂ:**

Alimentarea cu apa rece aferenta consumului menajer al clădirii la parametrii de debit si presiune se face de la conducta publica de alimentare cu apa existenta in zona.

Reţeaua de alimentare cu apa a incintei este racordata la reţeaua publica prin intermediul unui cămin de bransament.

Prepararea apei calde menajere se face cu ajutorul unui boiler electric cu acumulare.

Instalaţia de alimentare cu apă rece şi caldă de consum, este executa din ţevi din polipropilenă PPR, Pn10 bari.

**EVACUAREA APELOR UZATE:**

Evacuarea apelor uzate menajere se va face in canalul colector de canalizare al orasului existent in zona. Instalatia de canalizare menajera asigura colectarea si evacuarea apelor uzate menajere provenite de la consumul menajer

**EVACUAREA APELOR PLUVIALE:**

Apele pluviale provenite de pe suprafețele betonate vor fi trecute printr-un separator de hidrocarburi, după care împreună cu apele pluviale de pe acoperișuri/terase vor fi evacuate într-un bazin de retenție, de unde vor fi utilizate la stropitul spațiilor verzi.

Colectarea apelor pluviale din zona studiată se va realiza în sistem local, după cum urmează:

* Apele pluviale colectate de pe suprafețele acoperișurilor/teraselor vor fi colectate și dirijate către bazinul de retenție și ulterior folosite la întreținerea spațiilor verzi din incintă;
* Apele pluviale colectate de pe suprafețele betonate vor fi colectate gravitational și dirijate către separatorul de hidrocarburi și ulterior colectate în bazinul de retenție de unde vor fi utilizate la întreținerea spațiilor verzi din incintă.

*1.2. Cumularea cu alte proiecte:* **terenul studiat este traversat de zona de protectie sanitara cu regim sever aferenta frontului de puturi, pozitionata in coordonate Stereo 1970 conform avizului Apan Nova nr 92306868/13.04.2023 insotit de planurile anexa.**

*1.3. Utilizarea resurselor naturale:* nu este cazul.

*1.4. Producția de deșeuri:*

Deșeurile generate pe perioada de construire vor fi colectate separat într-un spatiu special amenajat și eliminate sau valorificate, după caz, prin agenți economici autorizați.

În perioada de funcționare, deșeurile vor fi colectate separat într-un spațiu special amenajat, de unde vor fi evacuate periodic de firme specializate în salubritate, pe baza de contract.

*1.5. Emisii poluante, zgomot și alte surse de disconfort:* pe perioada execuției lucrărilor emisiile vor consta în principal în praf din activitatea de transport, precum și zgomotul rezultat din operațiile de construire și din exploatarea utilajelor.

Nivelul de zgomot rezultat în perioada de funcționare se va încadra în limitele admise pentru funcțiunea existentă în zonă.

**Măsuri pentru limitarea emisiilor de poluanți în aer și zgomotului:**

* Se vor lua toate măsurile pentru limitarea particulelor în suspensie (PM).
* Lucrările de construire se vor desfășura în afara orelor de odihnă, respectiv între orele 8:00-13:00 și 14:00-22:00, în conformitate cu prevederile Legii nr. 61/1991, modificata, privind sancționarea faptelor de încălcare a unor norme de conviețuire socială, a ordinii și liniștii publice.
* Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).
* Se vor respecta de asemena prevederile Ord. MS nr. 119/2014 privind aprobarea Normelor de Igienă și Sănătate Publică privind mediul de viață al populației.

**2. Localizarea proiectului:**

2.1. Categoria de folosință a terenului este: curți – construcții.

Funcțiunea zonei, Imobilul este situat in zona **IS6** – **SUBZONA PENTRU COMERT SI SERVICII**

conform P.U.Z. nr. 25.08U/2021 aprobat cu H.C.L. nr. 25/23.02.2023.

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul;*

2.3. capacitatea de absorbţie a mediului, cu atenţie deosebită pentru:

a) zonele umede – *nu este cazul*

b) zonele costiere – *nu este cazul*;

c) zonele montane şi cele împădurite – *nu este cazul*;

d) parcurile şi rezervaţiile naturale – *nu este cazul*;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.:nu este cazul;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **zona de protectie sanitara cu regim sever aferenta frontului de puturi**;

**Masuri ce trebuiesc respectate conform Aviz Apa Nova 92306868/13.04.2023:**

* **Respectarea distantelor prevazute in HG 930/2005 si anume minim 50m (in amonte fata de curgere a apei subterane) respectiv 20 m aval si lateral fata de frontul de puturi precum si 10 m stanga-dreapta distanta masurata de la peretele exterior al aductiunii de apa.**
* **Pentru traversarea frontului de puturi cu autovehicule cu o capacitate mai mare de 3.5tone se va aviza Apa Nova un proiect de protejare a structurii de rezistenta a acestuia.**
* **Nu se vor parca/stationa autovehicule in perimetrul zonei de protectie sanitara**
* **Imprejmuirea amplasamentului pe zona care intersecteaza zona de protectie sanitara se va realiza din materiale usoare, fara fundatie.**

**NOTA: In urma consultarilor, a fost rectificat planul de situatie astfel incat au fost eliminate din zona de protectie sanitara statia de incarcare auto precum si obiectul publicitar de tip unipol.**

**Proiectul a fost avizat favorabil prin Notificarea privind asistenta de specialitate nr 659/23.05.2023 emisa de DSP Ilfov “sunt indeplinite cerintele prevederilor legale”**

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: *nu este cazul*;

i) peisajele cu semnificaţie istorică, culturală şi arheologică: *nu este cazul*.

**3. Caracteristicile impactului potential:** se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

a) extinderea impactului:aria geografică şi numărul persoanelor afectate: *nu este cazul*;

b) natura transfrontalieră a impactului: *nu este cazul*;

c) mărimea şi complexitatea impactului: redusă;

d) probabilitatea impactului: redusă, în timpul realizării lucrărilor de construcţii;

e) durata, frecvenţa şi reversibilitatea impactului: impactul asupra mediului va exista în perioada desfăşurării lucrărilor de execuţie şi impact relativ redus în timpul funcţionării.

**4. Conditiile de realizare a proiectului:**

* **Investiţia şi organizarea de şantier se vor realiza în condiţiile impuse prin avizele sau acordurile solicitate prin Certificatul de Urbanism nr. 163 din 07.03.2023 emis de Primaria Orasului Bragadiru;**
* Se vor respecta condițiile impuse prin Documentației de Urbanism faza P.U.Z. nr. 25.08U/2021 aprobat cu H.C.L. nr. 25/23.02.2023;
* Se vor resopecta cu struictete conditiile impuse prin **Aviz Apa Nova 92306868/13.04.2023 cu privire la zona de protectie sanitara a frontului de puturi.**
* Se vor respecta condițiile impuse **prin Notificarea privind asistenta de specialitate nr 659/23.05.2023 emisa de DSP Ilfov**
* Se vor respecta prevederile O.U.G. nr. 195/2005 privind protecția mediului cu modificările și completările ulterioare;
* Se vor lua măsuri de protecţie antifonică în zona de lucru;
* După realizarea proiectului terenul afectat organizării de şantier şi terenul aferent spaţiului verde propus prin proiect se va amenaja corespunzător.
* Se vor amplasa panouri de informare a cetăţenilor asupra viitoarelor construcţii şi modificări ale zonei;
* Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;
* La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;
* Pe durata execuţiei lucrărilor se vor lua măsuri pentru respectarea normelor, standardelor şi legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).
* Deşeurile şi materialele rezultate din activitatea de construcție vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;
* Pe toată durata execuţiei şi funcţionării obiectivului se vor respecta prevederile O.U.G. nr. 195/2005 privind protecţia mediului aprobată cu modificări de Legea nr. 265/2006, cu modificările şi completările ulterioare;
* Se vor respecta prevederile OUG nr. 92/2021 privind regimul deşeurilor cu completarile si modificarile ulterioare;
* Se vor respecta prevederile Legii nr. 104/2011 privind protecţia atmosferei;
* Se vor respecta prevederile Ordinului nr. 119/2014 emis de Ministerul Sănătăţii ;

cu modificările și completările ulterioare.

* Se vor respecta prevederile Ordinului nr. 756/1997 cu privire la factorul de mediu sol.
* Indicatorii de calitate ai apelor pluviale se vor încadra în limitele impuse de H.G. nr. 188/2002 anexa 3 - NTPA 001/2002, modificat și completat de H.G. nr. 352/2005.
* Se vor respecta prevederile avizului SC APĂ ILFOV SRL cu nr. 17172/26.04.2023,
* Indicatorii de calitate ai apelor uzate menajere evacuate in reteaua de canalizare se vor ȋncadra ȋn limitele impuse de H.G. nr. 188/2002 – Anexa nr. 2 – NTPA 002/2002, modificată şi completată prin HG nr. 352/2005;
* Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă;
* În situația în care se vor semnala disconforturi create vecinătăților, activitatea va fi sistată temporar până la remedierea acestora;
* Lucrările de construire se vor desfasura în afara orelor de odihnă, respectiv între orele 8:00 – 13:00 și 14:00 – 22:00, în conformitate cu prevederile Legii nr. 61/1991, modificată, privind sancționarea faptelor de încălcare a unor norme de conviețuire socială, a ordinii și linisții publice;
* Gospodărirea materialelor de construcţie se va realiza numai în limita terenului deţinut, fără deranjarea vecinătăţilor;
* Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;
* Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste construcțiile, parcările și necesarul de spațiu verde;
* Se va respecta legislația de urbanism în vigoare;
* Se va amenaja și întreține spatiul verde din incintă;
* Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
* Se va asigura salubrizarea zonei și menținerea curățeniei pe traseul drumurilor de acces, pe toată perioada;
* Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparațiile mijloacelor de transport/utilajelor se vor executa doar la societăți autorizate;
* **În vederea menținerii calității aerului, în parametri optimi, în zona amplasamentului, se vor respecta următoarele conditii:**
* utilizarea apei, pentru suprimarea prafului în cantitățile, frecvența și proporțiile necesare, în zona de lucru, la sfârșitul fiecarei săptămâni de lucru, dacă nu se vor desfășura operațiuni active mai mult de două zile consecutiv;
* minimizarea activităților generatoare de praf (tăiere, spargerea betonului, etc.);
* se vor lua măsuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;
* Oprirea motoarelor tuturor vehiculelor aflate în staționare, în zona șantierului;
* Se vor alege trasee optime din punct de vedere al protecției mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;
* Transportul materialelor și transportul utilajelor grele se va realiza pe traseele stabilite, astfel încât să nu creeze disconfort locuitorilor din zonă;
* Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător;
* Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform regulamentului aferent PUG Bragadiru. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluată conform prevederilor legale în vigoare;
* În situația în care se vor semnala disconforturi create vecinătăților, activitatea va fi sistată până la remedierea acestora;
* Operatorul are obligația să asigure dotări corespunzătoare cu mijloace, structuri, dotări materiale și sisteme de management adecvate în scopul protejării, la un nivel ridicat, a sănătății populației și a mediului;
* Activitatea desfășurată se încadrează în prevederile Ordinului 1798/2007 pentru aprobarea Procedurii de emitere a autorizației de mediu și aveți obligația să solicitați și **să obțineti Autorizației de Mediu** în conformitate cu Ordinul mai sus menționat.

**Prezentul act de reglementare stabilește condițiile de realizare a proiectului din punct de vedere al protecției mediului. În cazul în care proiectul nu se încadrează în funcțiunea zonei, decizia de emitere/respingere a aprobării de dezvoltare revine autorității administrației publice locale.**

Pentru legalitatea și autenticitatea documentelor depuse la dosar se face răspunzator titularul proiectului. Conform art. 21, alin. (4) din OUG. 195/2005 privind protecția mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

**Conform prevederilor Legii nr. 292/2018:**

 - anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit în situația prevăzută la alin. (3) se anexează și face parte integrantă din procesul - verbal de recepție la terminarea lucrărilor.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a APM Ilfov, se sancționează conform prevederilor legale în vigoare.

         Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.

Proiectul deciziei etapei de încadrare a fost afişat pe site-ul http://apmif.anpm.ro.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

**Conform prevederilor Legii nr. 292/2018:**

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

    - anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de către verificatorul de proiecte atestat în condițiile legii pentru cerința esențială D) igienă, sănătate și mediu înconjurator prevăzută la art. 3 din Ordinul ministrului dezvoltării regionale și administrației publice nr. 2264/2018 sau după caz de punctul de vedere al autorității competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesității modificării/extinderii;

   - art. 18, alin. (13) în cazul în care una dintre deciziile prevăzute la alin. (8) si (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

Draftul deciziei etapei de încadrare a fost afisat spre consultare pe site APM Ilfov: [www.apmif.anpm.ro](http://www.apmif.anpm.ro).

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la respectiva autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**DIRECTOR EXECUTIV,**

**Alina-Laura POSTEIU**

Șef Serviciu A.A.A.,

Corina Ecaterina NECULA-CIOCHINĂ

Întocmit,

Consilier Ciprian STANCIU